open-index/open-wikipedia-markdown huggingface dataset:
Alexander Gaheis

**Alexander GAHEIS** (naskiĝinta la  en Hainburg ĉe Danubo, mortinta la  en Vieno) estis aŭstra klasika filologo kaj arkeologo. 

Post studo de klasika filologio, arkeologio kaj historio de Antikva epoko ĉe la universitato de Vieno li doktoriĝis en februaro 1894. En 1896 li gajnis la rajton instruisti gimnazie. Sekvis deĵorado kiel helpanto ĉe viena gimnazio. Forpermeson li ricevis en 1898 kaj 1899 por esploradvojaĝoj je Malgranda Azio.

De 1899 ĝis 1909 Gaheis gimnaziinstruistis en Triesto; poste li samofice aktivis en Hietzing. Paralele li neniam neglektis historiajn, epigrafiajn kaj arkeologiajn studojn. Fokuso grava por li estis ankaŭ la antaŭenigo de regiona historioksplikado en Aŭstrujo. En 1919 li novordigis la aferojn en la Arkeologia muzeo de Enns. Inter 1920 kaj 1933 estris li la elfosadojn de la romana urbo *Lauriacum* (apud Enns). Gaheis popularigis siajn esplorrezultojn gimnazie kaj publike (per rondgivdadoj, prelegoj, ravaj publikigoj). Pensiiĝo en 1925 eĉ ne ĉesigis sciencistan engaĝiĝon de li.

Famiĝis Gaheis krome kiel epigrafikisto eldonante enskribajn kolektojn kaj helpante Eugen Bormann ĉe eldonado de la 11-a volumo de *Corpus Inscriptionum Latinarum* (CIL). La leksikonego *Paulys Realencyclopädie der classischen Altertumswissensĉaft* (RE) ŝuldas al li serion da interesaj pripersonaj artikoloj. 

Anis Gaheis korespondmembrece ĉe Aŭstra Arkeologia Instituto (1911) kaj de Germana Arkeologia Instituto (1926).

## Skribaĵoj (elekto) 
* "De troporum in L. Annaei Senecae tragoediis, generibus potioribus". Ĉe: *Dissertationes philologae Vindobonenses*. Band 5 (1895), p. 1–64 (disertacio)
* *Altrömisches Leben aus den Inschriften. I.–III. Teil*. Zwölfter–Vierzehnter Jahresbericht des k. k. Staats-Gymnasiums im XIII. Bezirke in Wien, Wien 1912–1914
* *Inschriften aus der römischen Kaiserzeit. Ausgewählt und mit erklärenden Anmerkungen versehen*. Wien 1925
* *Gaukler im Altertum*. München 1926
* "Das römische Tür- und Kastenschloß". Ĉe: *Jahreshefte des Österreichischen Archäologischen Instituts*, volumo 26 (1930), suplementa folio, p. 231–262
* *Lauriacum. Führer durch die Altertümer von Enns*. Linz 1937

## Literaturo 
*"Gaheis, Alexander" - ĉe: *Österreichisches Biographisches Lexikon 1815–1950* (ÖBL). Volumo 1, Verlag der Österreichischen Akademie der Wissenschaften, Wien 1957, p. 392
* Herbert Kneifel: "Prof. Dr. Alexander Gaheis. Erinnerung an den Erforscher unseres Heimatbodens". Ĉe: H. Kneifel: *Mein Enns. Beiträge zur Geschichte der ältesten Stadt Österreichs*. Linz 1988, ISBN 978-3-85214-497-9, p. 327

## Eksteraj ligiloj 
*Vikifontaro
* foto de Alexander Gaheis (1901) - ĉe: fota kolekto universitata 106.I.2726-45

## Notoj 
Kategorio:Aŭstraj klasikaj filologoj
Kategorio:Aŭstraj arkeologoj
Kategorio:Pedagogoj
Kategorio:Mortintoj en Vieno 
Kategorio:Naskiĝintoj en 1869
Kategorio:Mortintoj en 1942
Świętosław Fortuna

)]]
**Świętosław FORTUNA** (naskiĝis la 27-an de julio 1939 en Miechów) estas pola juristo kaj esperantisto.

En la 1980-aj jaroj li estis jura konsilisto de la sindikato Solidarność. 

Inter aliaj rekonoj, li ricevis la Bronzan Meritkrucon (1984), la Arĝentan Meritkrucon (1998) kaj la Krucon de la Ordeno de Kavaliraro de la Pola Renesanco (2003).

Li estas estrarano de Internacia Jurista Esperanto-Asocio kaj estis unu el la ĉefaj organizantoj de la 41-a Pola Esperanto-Kongreso en 2024, kiun li invitis al sia urbo Kalisz.

Lia filo Maciej Fortuna estas profesia muzikisto, kiu jam plurfoje koncertis en esperantaj aranĝoj, ekzemple en 2017 en Arkones kaj (kun sia muzikgrupo) en 2024 la Pola Esperanto-Kongreso.

## Eksteraj ligiloj 
* Świętosław Fortuna ĉe *Encyklopedia Solidarności*

Fortuna, Świętosław
Maciej Fortuna

**Maciej FORTUNA** (naskiĝis la 13-an de septembro 1982 en Leszno) estas pola trumpetisto kaj komponisto.

Li estas filo de la esperantisto Świętosław Fortuna kaj jam plurfoje koncertis en Esperanto-aranĝoj, ekzemple en 2017 en Arkones kaj - kun sia muzikgrupo - en 2024 en la Pola Esperanto-Kongreso en Kalisz.

Fortuna, Maciej
Fortuna, Maciej
Tjumeno (stacidomo)

**Tjumeno** () estas fervoja stacio en la Tjumena provinco de la Sverdlovska Fervojo, situanta en la urbo Tjumeno. 

## Bildgalerio 

Renkonto de turista grupo ĉe fervoja stacidomo Tjumeno 03.jpg|Renkonto de turista grupo
Tyumen Railway Station.jpg|Pasaĝeraj trajnoj
The old locomotive .jpg|Malnova lokomotivo

## Vidu ankaŭ 
* Tjumeno

## Eksteraj ligiloj 
* Tjumeno en retejo tochka-na-karte

Kategorio:Transporto en Tjumeno
Kategorio:Fervojaj stacioj en Rusio
Kategorio:Fervojaj stacioj malfermitaj en 1885
Kategorio:Transsiberia fervojo
Flugsimulada videoludo

[eta|dekstra|250ra|Ekrankopio de flugsimulada videoludo *[FlightGear*.]]
**Flugsimulada videoludo** rilatas al videoludoj, kiuj proponas simuladon de diversaj aspektoj de flugo aŭ de la fluga medio por celoj malsamaj ol fluginstruado aŭ aviada evoluigo. Signifa komunumo de entuziasmuloj ekzistas kaj subtenas plurajn komercajn programarojn.

Malfermitkoda programaro uzata de la aerspacaj fabrikistoj, kiel ekzemple *FlightGear*, ankaŭ disponeblas por privata uzo. Populara tipo de flugsimulaj videoludoj estas militaj flugsimuladoj, kiuj simulas aerbatalajn operaciojn el la vidpunkto de la piloto kaj skipo. Militflugsimulaj titoloj estas pli multaj ol civilaj flugsimuliloj pro la diverseco de haveblaj temoj kaj merkata postulo.

## Historio 
Flugsimuladoj estis inter la unuaj specoj de programoj evoluigitaj por fruaj personaj komputiloj kaj ekadoptis tridimensian poligonan grafikon fine de la 1980-aj jaroj, kun titoloj kiel *F-19 Stealth Fighter* fare de MicroProse (1988).

Komence de la 2000-aj jaroj, eĉ hejmaj flugsimuladoj por personaj komputiloj fariĝis tiel realismaj, ke post la atencoj de la 11-a de septembro 2001, kelkaj ĵurnalistoj kaj ekspertoj konjektis, ke la kaperistoj eble akiris sufiĉe da scio por stiri pasaĝeran aviadilon el pakaĵoj kiel *Microsoft Flight Simulator*. Microsoft, dum ĝi rebatis tiajn kritikojn, prokrastis la eldonon de la 2002-versio de sia ĉefa simulilo por forigi la World Trade Center el sia novjorka pejzaĝo kaj eĉ provizis flikaĵon por retroaktive forigi la turojn el pli fruaj versioj de la videoludo.

## Ludomaniero 
La luda mondo en flugsimuladoj ofte baziĝas sur la reala mondo. Tamen, ili ofte estas limigitaj al unu parto de la luda mondo per nevideblaj limoj. En iuj ludoj, la aviadilo simple haltas je la limo de la ludaero, dum aliaj ludoj devigas la ludanton turni sin. Tamen, multaj flugsimuladaj videoludoj solvas ĉi tiun problemon per envolvado de la luda mondo kiel sfero.

Kvankam ĉi tiuj ludoj plejofte strebas al maksimuma realismo, ili ofte simpligas aŭ abstraktas certajn elementojn por atingi pli larĝan publikon. Modernaj militaviadiloj kutime havas centojn da kontroloj, kaj flugsimuliloj draste simpligas la flugadon. Plie, certaj manovroj povas senkonsciigi piloton aŭ disŝiri ilian aviadilon, sed ludoj ne ĉiam efektivigas ĉi tiujn zorgojn.

## Vidu ankaŭ 
* Tipoj de videoludoj

## Referencoj 
Kategorio:Videoludaj ĝenroj
Paola Tosato

) en la Itala Esperanto-Kongreso 2021]]
**Paola TOSATO** (naskiĝis la 26-an de julio 1971) estas itala esperantistino.

Ŝi doktoriĝis en 2018 per disertacio pri Esperanto. 

Ŝi estas prezidantino de la Esperanta Grupo de Padovo kaj tradukis kelkajn librojn kaj broŝurojn al Esperanto. 

Krome ŝi de tempo al tempo prezentas ventrodancojn ankaŭ en esperantaj aranĝoj, ekzemple en la KEF 2022, la Internacia Arta Vespero de la UK 2023 en Torino kaj dum la Itala Kongreso de Esperanto 2024 en Montecatini Terme.

## Verkoj
* *Esperanto: noviga projekto je universala karaktero*. Disertacio. Milano: Università Telematica Pegaso, 2018.

Tosato, Paola
Personal Computer Games

***Personal Computer Games*** aŭ ***PCG*** estis multformata brita komputila kaj videoluda magazino de la fruaj kaj mezaj 1980-aj jaroj publikigita de VNU.

## Historio
*Personal Computer Games* estis lanĉita en julio 1983. La magazino estis parto de VNU kaj havis sian ĉefsidejon en Londono., kaj la magazino fariĝis ĉiumonata ekde februaro 1984.

Tiutempe la pritraktado de komputiloj fare de la magazino ĉefe konsistis el la ZX Spectrum, C64 kaj BBC Micro, kvankam la publikaĵo ankaŭ temis pri novaĵoj rilate al 8-bitaj Atari-komputiloj, Acorn Electron, VIC-20 kaj la freŝdate aperinta Amstrad CPC.

La numero de februaro 1985 estis la lasta de la magazino. Chris Anderson kaj Bob Wade poste lanĉis la magazinon *Zzap!64*, ekskluzive dediĉitan al la Commodore 64.

## Testoj
Unu el la sekcioj de la magazino estis la tiel nomata « Screen Test », kie la nove aperintaj ludoj estis recenzitaj. La PCG-teamo, kiu esprimis siajn opiniojn pri la ludrecenzoj, konsistis el la stabo de la magazino sed ankaŭ kontribuantaj legantoj. La recenzo estis aranĝita kun klarigo de la luda mekaniko, kaj estis donitaj la opinioj de tri malsamaj recenzantoj en apartaj blokoj ĉe la fino. PCG taksis la kvaliton de la ludo el 10 poentoj. Apartaj poentoj rilatis al grafiko, sono, originaleco kaj vivdaŭro.

## Aldonaj diskoj
En februaro 1984, *PCG* donacis kovrilan diskon enhavantan videoludajn datumojn, kiuj estis transigeblaj al kasedoj. Ĉi tiuj inkluzivis senpagajn programojn por la komputiloj VIC-20, ZX Spectrum, BBC Micro kaj Dragon 32/64.

## Referencoj 
## Eksteraj ligiloj 
* Personal Computer Games ĉe Internet Archive

Kategorio:Komputilaj gazetoj
Kategorio:Videoludaj gazetoj
Omsk-Passaĵirskij (stacidomo)

**Omsk-Passaĵirskij** () estas stacio de la Okcidenta Siberia Fervojo en la urbo Omsko, la administra centro de la Omska provinco, ene de ĝiaj limoj ĝi estas la ĉefa stacidomo de la urbo. La stacio situas en la administra distrikto Leninskij de Omsko.

## Bildgalerio 

Omsk railway station. Main entrance.jpg|Ĉefa enirejo
Omsk railroad station 001.jpg|Interno
ЭД4М-0309, Россия, Омская область, станция Омск-Пассажирский (Trainpix 201812).jpg|Pasaĝera trajno

## Vidu ankaŭ 
* Omsko
* Trolebusa transporto en Omsko

## Eksteraj ligiloj 
* Omsk-Passaĵirskij en retejo tochka-na-karte

Kategorio:Omsko
Kategorio:Fervojaj stacioj en Rusio
Kategorio:Fervojaj stacioj malfermitaj en 1896
Kategorio:Transsiberia fervojo
Stonkers

***Stonkers*** estas militsimulada videoludo ludebla per ZX Spectrum, publikigita de Imagine Software en 1983. Ĝi estis verkita de John Gibson kun grafikoj fare de Paul Lindale. En 2013, *TechRadar* nomis ĝin kiel rimarkindan fruan ekzemplon de realtempa strategia videoludo.

## Ludomaniero
*Stonkers* estas kontrolita per klavaro aŭ stirstango. La ludanto kontrolas unuojn de infanterio, artilerio, tankoj, kaj provizo-kamionoj. Batalunuoj konsumas provizojn laŭlonge de la tempo, kaj la ludanto devas uzi la provizunuojn por replenigi ilin. Provizunuoj estas malŝarĝitaj kiam ŝipo alvenas al la haveno de la ludanto. Informoj pri okazantaj eventoj estas montrataj per strio de novaĵoj ĉe la fundo de la ekrano.

## Recenzo
*Stonkers* estis premiita kiel "Plej bona Militludo" de la magazino *Crash* en 1984.

## Referencoj 
## Eksteraj ligiloj 
*Stonkers ĉe MobyGames
*Stonkers ĉe SpectrumComputing.co.uk

Kategorio:Videoludoj aperintaj en 1983
Kategorio:Militsimuladaj videoludoj
Kategorio:Strategiaj videoludoj
Kategorio:Videoludoj de Imagine Software
Kategorio:Videoludoj kreitaj en Britio
Kategorio:Videoludoj ludeblaj per ZX Spectrum
Alchemist (videoludo)

***Alchemist*** estas agada-aventura videoludo por ZX Spectrum, eldonita de Imagine Software en 1983. La ludanto kontrolas alkemiiston kiu kapablas aliformiĝi en reĝan aglon.

*Alchemist* estis disvolvita de Ian Weatherburn kaj Paul Lindale kaj estis la unua agada-aventura ludo fare de Imagine. Ĝi estis la unua programo eldonita kun orkoloraj kasedo kaj skatolo. La alkemiisto povas porti nur unu objekton samtempe kaj devas konsumi manĝaĵon por konservi sian forton. Movado, frapado al objektoj aŭ transformado malpligrandigas la forton de la rolulo. *Crash* laŭdis la ĝeneralan prezenton de la ludo, ĝiajn grafikojn kaj la "*sinistran organmuzikon*". *Your Spectrum* precipe aprezis la grafikon de la alkemiisto-karaktero kaj la animacion de lia agla transformiĝo.

La esplorado de la kastelo tamen ŝajnis malpraktika al unu recenzisto, kaj la opinioj pri la allogeco de la ludo estis miksitaj. La retrospektivo de *Crash*, en 1984, taksis ke la grafikoj en *Alchemist*, kvankam detalaj, ne bone maljuniĝis. La malakurata rulumado, malbona klavara aranĝo kaj manko de vivdaŭro ankaŭ estis kritikataj. 

## Referencoj 
## Eksteraj ligiloj 
*Alchemist ĉe MobyGames
*Alchemist ĉe SpectrumComputing.co.uk

Kategorio:Videoludoj aperintaj en 1983
Kategorio:Agadaj-aventuraj videoludoj
Kategorio:Videoludoj de Imagine Software
Kategorio:Videoludoj kreitaj en Britio
Kategorio:Videoludoj ludeblaj per ZX Spectrum
Felices 140

***Felices 140*** (Feliĉaj 140, 2015) estas hispana komedi-drama filmo reĝisorita de Gracia Querejeta. En la filmo protagonistas Maribel Verdú, Antonio de la Torre kaj Eduard Fernández. La filmo premieris la 10an de aprilo 2015. La filmadon oni faris en Tenerife.​ 

## Intrigo
Elia kunvenigas familianojn kaj amikojn en rura domo okaze de sia 40a naskiĝtago. La invititoj ne atendas novaĵon kiun Elia devas komuniki al ili: ŝi ricevis la plej grandan premion de la granda loterio EŭroMilionoj tiusemajne. Ricevinte la novaĵon ke Elia gajnis 140 milionojn de eŭroj, la invititoj ekcerbumas planojn por ekhavi parton de la mono. Elia estis invitinta sian iaman koramikon Mario (Ginés García) cele al restarigo de rilato, sed li venis akompanita de nova fianĉino. Juan (Antonio de la Torre) estas ambicia advokato kiu fitraktas sian edzinon Catalina "Cati" Martín (Marian Álvarez), fratino de Elia, kiu estas iom ĵaluza de la bona sorto de Elia. Ankaŭ Martina Ruiz (Nora Navas) ambicias solvi siajn familiajn ekonomiajn malfacilaĵojn, sed ŝia edzo Ramón (Eduard Fernández) montriĝos kiel la nura vera amiko de Elia. Polo (Álex O'Dogherty) estas riĉa negocisto, sed ne tiom riĉa kaj same ambicias monon. Claudia (Paula Cancio) estas la fianĉino, kiun Mario kunportis, nome pretendema juna kaj bela aktorino, kiu tuj ricevas la malamikecon de la aliaj kunsidantoj. Finfine Bruno estas la adoleska filo de Juan kaj Cati, tre proksima al sia onklino Elia, kaj kiu ludos gravan rolon en la intrigo. La ĵaluzo de Elia, kiu perdas porĉiame sian oportunon reveni al Mario rezultas en katastrofo.

## Geaktoraro kaj roluloj
* Maribel Verdú estas Elia Martín.
* Antonio de la Torre estas Juan.
* Eduard Fernández estas Ramón Estebanez.
* Nora Navas estas Martina Ruiz.
* Marian Álvarez estas Catalina "Cati" Martín.
* Alex O'Dogherty estas Polo.
* Ginés García Millán estas Mario.
* Paula Cancio estas Claudia Lieberman.
* Marcos Ruiz estas Bruno Acosta.

## Eksteraj ligiloj
* en filmaffinity

Kategorio:Filmoj aperintaj en 2015
Kategorio:Dramaj filmoj
Kategorio:Komediaj filmoj
Kategorio:Hispanaj filmoj
Kategorio:Hispanlingvaj filmoj
Kategorio:Naskiĝtagoj
Žofín (Pohorská Ves)

**Žofín** () estas domaro situanta en katastra teritorio Pivonice u Pohorské Vsi en Novohrada montaro. Ĝi estiĝis devene kiel mastruma fono de ĉasista kastelo Žofín. Ĝi situis sudoriente de la kasteleto kaj laŭ administra flanko ĝi enfalis sub Pohorská Ves.

## Historio 
thumb|left|Spaco de la eksa kasteleto
En la jaro 1852 estis meze de ĉasrezervejo konstruita fare de Jan Jiří Buquoy ĉasista kasteleto kaj en sekvantaj jaroj okazis sudoriente de ĝi iom post ioma konstruado de ĝia mastruma fono, bazojn de la hodiaŭa domaro. Unu el la unuaj domoj estis ortagula etaĝa domo el la jaro 1862, en kiu loĝis arbaristestro (arbaristo) kun titolo *Reitförster*, zorganta pri ĉevaloj kaj transporto de senjorularo al la kasteleto. Oriente plenigis ĝin garbejo kaj iom de ĝi budo por veturilo kaj litaĵo. Inter tiu ĉi domo kaj la ksteleto situis devene arbaristejo, sed post incendio en la jaro 1887 ĝi devis esti deŝirita kaj sur ĝia loko elkreskis unuetaĝa loĝdomo. Ĉiuj domoj estis stile unuecigitaj kun la kasteleto.

Pli poste elkreskis sude de la areo pluaj du konstruaĵoj kaj el registroj ni scias, ke ĉi tie fine de la 19-a jarcento vivis proksimume 70 homoj. Eblas diri, ke minimume ankoraŭ unu konstruaĵo ĉi tie estis konstruita dum Unua respubliko.

thumb|left|Dudomo en domaro Žofín
En la 1950-aj jaroj post establo de limzono la domaro estis forlasita kaj ĝi estis uzata de Limgardistaro. La stato de la konstruaĵoj rapide malboniĝis, sed fine estis detruita sole la kasteleto. Sed post velura revolucio devis esti kelkaj konstruaĵoj pro sia kraŝota stato deŝiritaj. La ceteraj konstruaĵoj devis esti de fundamentoj rekonstruita, kelkaj denove konstruitaj. Tiu ĉi suma rekonstruo finis en julio de 2007 kaj hodiaŭ la konstruaĵoj servas al refreŝigado. Du objektoj estas privataj objektoj, la reston uzas ĉi tiea penziono. 

## Alirebleco
Tra la domaro kondukas biciklovoj 34 kaj Greenway RD.

## Rilataj artikoloj
* Ĵofina praarbaro
* Žofín (kastelo)
* Javory (Pohorská Ves)
* Zlatá Ktiš
* Zlatá Ktiš (domaro)
* Černé Údolí

## Eksteraj ligiloj
* 
* Žofín sur zanikleobce.cz

Kategorio:Pivonice u Pohorské Vsi
Kategorio:Domaroj en distrikto Český Krumlov
Kategorio:Setlejoj en Novohrada montaro
Žofín (apartigilo)

**Žofín** pova signifi:

; Geografio
* Žofín – vultava insulo en Prago, ankaŭ nomata *Slava insulo*
* Palaco Žofín – novrenesanca konstruaĵo situanta sur Slava insulo en Prago
* Žofín (Horní Podluží) – parto de municipo Horní Podluží v distrikto Děčín
* Žofín (Lužnice) – domaro ĉe Pohorská Ves en distrikto Český Krumlov
* Žofín (kastelo) – kastelo ĉe Žofín en distrikto Český Krumlov
* Žofínský prales – nacia naturrezervejo en Novohrada montaro
* Žofín (Blovice) – eksa mastruma korto en senjorujo Hradiště en distrikto Plzeň-sudo

; Kulturo
* Žofín (albumo) – albumo de muzika grupo Visací zámek, 2002
Los lobos de Washington

***Los lobos de Washington*** (La lupoj de Washington, 1999) estas hispana trilera filmo reĝisorita de Mariano Barroso kaj verkita de Juan Cavestany. En la filmo estas protagonistoj Javier Bardem, Eduard Fernández, Pepe Sancho, Alberto San Juan, Ernesto Alterio, María Pujalte kaj Vicenta N’Dongo. La filmo premieris la 27an de aŭgusto 1999 en Hispanio.​ 

## Intrigo
Miguel kaj Alberto deziras fraŭdi al sia iama ĉefo 20 milionojn de pesetoj per plano organizita kun aliaj personoj, kiel la amantino de la edzino de la ĉefo. Unu de la psrtneroj, nome Claudio, sukcesis riĉiĝi, dum Miguel kaj Alberto estis fitraktitaj de la vivo kaj de la malriĉo. Mikso de malespero kaj necesoj rezultos en senpia interbatalado kiel lupoj vunditaj en la nokto.

## Geaktoraro kaj roluloj
* Javier Bardem kiel Alberto.
* Eduard Fernández kiel Miguel.
* Ernesto Alterio kiel Pablo.
* Alberto San Juan kiel Antonio.
* Pepe Sancho kiel Claudio.
* María Pujalte kiel Sara.
* Vicenta Ndongo kiel Elena.
* Iñigo Garcés kiel Paquito.
* Alicia Cifredo kiel Dolores.
* Juan Carlos Vellido kiel Kuglulo.
* Pep Cortés kiel Contreras.

## Eksteraj ligiloj
Kategorio:Filmoj aperintaj en 1999
Kategorio:Dramaj filmoj
Kategorio:Hispanaj filmoj
Kategorio:Hispanlingvaj filmoj
Takikardio

**Takikardio** (, latinliterigite *taĥikardía*) en la terminaro de kardiologio estas persiste akcelita pulso de pli ol 100 taktoj po minuto en plenkreskulo. Ekde pulso de 150 batoj/min temas pri severa takikardio. La kaŭzoj povas esti diversaj. La malo de takikardio - korfrekvenco sub 60 batoj po minuto - nomiĝas bradikardio.

Ĝenerale, takikardioj povas esti dividitaj en supraventriklaj kaj ventriklaj takikardioj.

## Notoj kaj referencoj 
Kategorio:Aritmio
Javory (Pohorská Ves)

**Javory** (; iam on i markis ĝin ankaŭ kiel *an der Leberhardwehr*) estas parte pereinta domaro, kiu laŭ administra flanko enfalis sub Lužnice, hodiaŭ parto de Pohorská Ves. Ĝis nun konservitaj tri domoj situas netutan kilometron de domaro Žofín.

## Historio 
Fondo de la domaro okazis en la jaro 1790, sed jam en la jaro 1764 estis ie en loko *U Javorového pařezu* apud rojo Huťský potok, proksime de la loko de pli posta arbarista domaro, konstruita vitrofarista gisejo. Tiun lasis konstrui Josef Schreiner, kiu akiris pewrmesilon al tio de posedanto de la senjorujo František Leopold Buquoy. Sed kie precize ĝi situis be estas konate, ĉar jam en la jaro 1769 estis ĝia trafiko finita kaj en la jaro 1770 la tuta entrepreno bankrotis. En la gisejo oni verŝajne produktis kalian karbonaton, unu el gravaj materialoj por produktado de vitro. En la jaro 1860 estas poste indikata en la domaro 6 domoj, en kiuj vivis 45 loĝantoj. Post la jaro 1948 la domaro aperis en limzono kaj parto de konstruaĵoj estis deŝirita. Hodiaŭ la restantaj domoj estas uzataj por refreŝigado.

## Rilataj artikoloj
* Ĵofina praarbaro
* Žofín
* Zlatá Ktiš
* Zlatá Ktiš (domaro)

## Eksteraj ligiloj
* Domaro sur zanikleobce.cz

Kategorio:Pivonice u Pohorské Vsi
Kategorio:Domaroj en distrikto Český Krumlov
Kategorio:Setlejoj en Novohrada montaro
Boca a boca

***Boca a boca*** (De buŝo al buŝo, 1995) estas hispana komedia drama filmo reĝisorita de Manuel Gómez Pereira. 

## Intrigo
Víctor (Javier Bardem) iras de artistelekto al artistelekto esperante ŝancon, sed tiu malfruas, kaj dume la juna aktoro devas labori en erotika telefonado. Tiukadre li devas atenti telefonalvokojn, ŝajne nedanĝeraj, de soluloj kiuj serĉas sekson anonime. Inter tiuj li devas zorgi pri alvokoj de subpremita viro kaj de sugestema kaj mistera virino. Ambaŭ komplikigas la vivon de Víctor ĝuste kiam la revo de lia vivo estas tuj plenumota. 

## Geaktoraro kaj roluloj
* Javier Bardem kiel Víctor Ventura 
* Aitana Sánchez-Gijón kiel	Amanda
* Josep Maria Flotats kiel	Bill
* María Barranco kiel 	Ángela
* Myriam Mézières kiel 	Sheila Crawford
* Jordi Bosch kiel 	Belvedere
* Tres Hanley kiel 	Debra Reynolds
* Alastair Mackenzie kiel 	Oswaldo
* Kiti Mánver kiel 	Lucy
* Fernando Guillén Cuervo kiel 	Raúl
* Amparo Baró kiel patrino de Raúl
* Emilio Gutiérrez Caba kiel 	David
* Asunción Balaguer kiel 	patrino de Luci
* Germán Cobos kiel 	patro de Luci
* Saturnino García kiel 	patro de Victor
* Pilar Bardem kiel 	patrino de Víctor
* Shangay Lily kiel 	Shangay Lily
* Candela Peña kiel 	Tanya
* Fernando Colomo  kiel Plastika kirurgo
* Anabel Alonso kiel la virino de la Ruĝa Tuko
* Juanjo Puigcorbé 	kiel	Aktoro en la filmeto de la aktorelekto
* Antonio Resines kiel		Direktoro de la aktorelekto

## Eksteraj ligiloj
Kategorio:Filmoj aperintaj en 1995
Kategorio:Dramaj filmoj
Kategorio:Komediaj filmoj
Kategorio:Hispanaj filmoj
Kategorio:Hispanlingvaj filmoj
Javory (apartigilo)

**Javory** povas esti:

* Javory (muzika grupo)
* Javory – parto de municipo Malšovice en distrikto Děčín
** Javorský vrch – monto ĉe Javory en distrikto Děčín
* Javory (Pohorská Ves) - parte pereinta domaro, nun parto de Pohorská Ves en distrikto Český Krumlov
Ernő Baskai

**Ernő Baskai** [baŝkai], laŭ la hungarlingve kutima nomordo **Baskai Ernő,** estis hungara kemiisto, altlerneja instruisto. Liaj familiaj nomvariantoj estis *Brummer* ĝis ĉirkaŭ 1941, poste *Baska*.

 naskiĝis  en Budapeŝto, li mortis  en Budapeŝto.

## Biografio 
 maturiĝis en gimnazio en sia naskiĝurbo en 1918, poste li akiris kemian diplomon en Teknikuniversitato palatino József en 1923, post 5 jaroj li doktoriĝis. Post la diplomo li estis asistanto en la universitato ĝuste jardekon, poste inter 1932–1945 li instruis en Reĝa Modela Desegna Altlernejo, krome inter 1941-1947 li estis juĝisto en la patenta oficejo. Li estis docento en la teknikuniversitato (1948–1951), poste profesoro ĝis sia frua morto, ankaŭ katedrestro inter 1948–1953. Tiutempe li kandidatiĝis en 1952 antaŭ la Hungara Scienca Akademio.

Li okupiĝis implikita pri elektrokemiaj fenomenoj, bazaj esploradoj en la kemia teknologio, krome pri analizo de la kemiaj trajtoj de diversaj farboj. Internacie li ankaŭ estis unu el la unuaj, kiuj atentigis, ke gamaradioj ankaŭ devas esti taŭgaj por la nuklea disrompiĝo.

## Lia patento 
* *Készülék a nagyfeszültségű zárási áramok kiküszöbölésére.* (1920)

## Elektitaj kontribuoj 
* *A sósav-vízgőzelegy vezetőképességéről.* (ankaŭ disertaĵo, 1927)
* *Műipari kémiai technológia.* (1937)
* *A freskófestés mestersége.* (1942)
* *Fény ellen védő színezés és festés.* (1944)
* *Kémiai technológia.* (studenta lernolibro, 1950–1951)

## Fontoj 
* biografio hungare
* biografio hungare
* biografio hungare
* datenoj

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
Kategorio:Budapeŝtanoj
Ĥabarovsk-1 (stacidomo)

**Ĥabarovsk-1** () estas ekstraklasa pasaĝera fervoja stacio de la Ĥabarovska regiono de la Malproksima Orienta Fervojo, situanta en la centro de la urbo Ĥabarovsko, Ĥabarovska regiono.

## Bildgalerio 

Вокзал - panoramio (36).jpg|Ĉirkaŭaĵo
Хабаровск I 2022-08.jpg|Ekstero
Хабаровск I 2022-08 2.jpg|Interno

## Vidu ankaŭ 
* Ĥabarovsko
* Tramtransporto en Ĥabarovsko
* Trolebusa transporto en Ĥabarovsko

## Eksteraj ligiloj 
* Ĥabarovsk-1 en retejo tochka-na-karte

Kategorio:Ĥabarovsko
Kategorio:Fervojaj stacioj en Rusio
Kategorio:Fervojaj stacioj malfermitaj en 1897
Kategorio:Transsiberia fervojo
Preĝejo Vizito de Maria (Jászladány)

La **preĝejo Vizito de Maria** estas religia monumento historia en grandvilaĝo Jászladány.

## Historio 
La vilaĝo pli frue havis lignan kirkon, kiu estis jam en malbona stato en la 16-a jarcento. Oni konstruis novan didomon el ŝtonoj en 1734, samtempe paroĥo estis fondita. Iom poste la kapacito jam ne sufiĉis, tial la preĝejo estis pligrandigita inter 1765-1785. En 1911 renovigaj laboroj okazis. La orgeno estis kreita en 1893.

## Konstruaĵo 
La konstruaĵo situas sola ĉe placo. La fasado estas simetria, meze la enirejo funkcias, la plej supre la turo altiĝas. La turpinto estas bulboforma, pli malsupre 4 sonoriloj loĝas, pli malsupre estas ĉirkaŭbalkono, kie iam la fajrobrigado kontrolis la eblajn fajrojn. La navo ambaŭflanke havas pliajn enirejojn. La absido estas hufoforma, ambaŭflanke po unu sanktejoj aliĝas al la absido.

Interne la predikejo kaj la benkoj estis faritaj en 1790. István Takács (pentristo) pentris la bildojn sur la plafonon en 1961. La ĉefaltara bildo prezentas Sanktan Marian ekde 1924, apude staras statuoj pri Stefano la 1-a (Hungario) kaj Emeriko de Hungario. La flankaj altaroj estas Sankta Anna, Sankta Triunuo kaj Koro de Jesuo.

## Vidu, aŭdu ankaŭ 
* sonorado

## Fontoj 
* hungare kun fotoj
* hungare kun foto
* hungare kun foto
* hungare kun fotoj
* leksikono

Jászladány római katolikus templom.jpg|Navoflanko
Jászladány, római katolikus templom belső tere 2022 01.jpg|Interna foto
Jászladány, római katolikus templom belső tere 2022 07.jpg|Pentraĵo

Jaszladány
Jaszladány
Bradikardio

**Bradikardio** (, latinliterigite *bradikardía*) en la terminaro de kardiologio estas persiste malakcelita pulso de malpli ol 60 taktoj po minuto en plenkreskulo. La kaŭzoj povas esti diversaj. La malo de bradikardio - korfrekvenco de pli ol 100 batoj po minuto - nomiĝas takikardio.

## Notoj kaj referencoj 
Kategorio:Kardiologio
Elfriede Kruse

**Elfriede KRUSE** (naskiĝis la 13-an de marto 1914, mortis en 2016) estis germana esperantistino.

Ŝi esperantistiĝis en 1954 kaj elektiĝis sekretario de Germana Esperanta Fervojista Asocio (GEFA) en 1965 kaj de IFEF en 1968.

Dum multaj jaroj, ŝi estis delegitino de UEA en Frankfurto ĉe Majno.

En 1987, ŝi akiris Meritmedalon de GEA.

Ŝi multe vojaĝis per Esperanto tra la mondo kaj vizitis ekzemple trifoje la infanvilaĝon Bona Espero en Brazilo.

Ŝi estis la plej aĝa partoprenanto en la Germana Esperanto-Kongreso en Nurenbergo en 2013 kaj forpasis tri jarojn poste en aĝo de 102 jaroj.

## Eksteraj ligiloj
* Elfriede Kruse en la bilda arkivo de la Aŭstra Nacia Biblioteko

Kruse, Elfriede
Studio Harcourt

**Studio Harcourt Parizo** (en la malnova tempo La **studio Harcourt**) estas fotostudio fondita en 1934 en Parizo far la fotistino Germaine Hirschfeld (alnomita Cosette Harcourt), Robert Ricci kaj la fratoj Jacques kaj Jean Lacroix. Tiu fotostudio estas aparte konita pro siaj portretoj en nigro kaj blanko de steluloj kaj de kino kaj de gravuloj.

## Historio 
[eta|maldekstre|Konstruaĵo de la studio Harcourt, #6 strato de Lota (#[16-a arondismento de Parizo|16a arondismento de Parizo).]]
La historio de la studio estas ritmita per heredo de transloĝiĝoj en la urbo Parizo. 

### Kreo 
La fotostudio Harcourt estas la rezulto de la asocio de Jacques kaj Jean Lacroix, ĵurnalistoj, Robert Ricci (filo de la famkonata kudristino Nina Ricci) kaj Germaine Hirschfeld alinome Cosette Harcourt (1900-1976)1, fotistino kiu estis laborinta en la studio de la fratoj Manuel kaj kiu kreis la stilon Harcourt inspirante sin el la germana ekspresionisma kinarto kaj el la verkaro de la franca kinfotisto Henri Alekan. 

### Post-milita periodo 
En la 1950-aj jaroj, la studio Harcourt retrovas sian aktivecon ĉe gesteluloj de kino kaj teatro. La sidejo de 49, avenue d'Iéna, kiun la studio okupis ekde 1938, vendiĝis en 1968 por ekhavi novan sidejon ĉe rue Jean-Goujon. Cosette Harcourt mortis en 1976. La studio instaliĝis en 8, rue de la Paix en 1980, poste en 10, rue Royale en 1986. La studio bankrotis fine de 1990.

## Galerio 

Dosiero:Edith_Piaf_Harcourt_1950_1.jpg|ligilo=Fichier:Edith_Piaf_Harcourt_1950_1.jpg|alternative=Édith Piaf (1950)|Édith Piaf (1950)
Dosiero:Jouvet_Harcourt_1947.jpg|ligilo=Fichier:Jouvet_Harcourt_1947.jpg|alternative=Louis Jouvet (1947)|Louis Jouvet (1947)
Dosiero:Arletty_Harcourt_1943.jpg|ligilo=Fichier:Arletty_Harcourt_1943.jpg|alternative=Arletty (1943)|Arletty (1943)
Dosiero:Marais_Harcourt_1942.jpg|ligilo=Fichier:Marais_Harcourt_1942.jpg|alternative=Jean Marais (1942)|Jean Marais (1942)

Dosiero:ARDITI_Pierre-24x30-2009.jpg|ligilo=Fichier:ARDITI_Pierre-24x30-2009.jpg|alternative=Pierre Arditi (2009).|Pierre Arditi (2009).
Dosiero:BAYE_Nathalie-24x30-1994.jpg|ligilo=Fichier:BAYE_Nathalie-24x30-1994.jpg|alternative=Nathalie Baye (1994).|Nathalie Baye (1994).
Dosiero:CLERC_Julien-24x30-2008.jpg|ligilo=Fichier:CLERC_Julien-24x30-2008.jpg|alternative=Julien Clerc (2008).|Julien Clerc (2008).
Dosiero:BOUQUET_Carole-24x30-1995.jpg|ligilo=Fichier:BOUQUET_Carole-24x30-1995.jpg|alternative=Carole Bouquet (1995).|Carole Bouquet (1995).

Kategorio:Fotado
Kategorio:Kulturo de Francio
Lajos Barcza

**Lajos Barcza** [lajoŝ barca], laŭ la hungarlingve kutima nomordo **Barcza Lajos,** estis hungara farmaciisto, altlerneja instruisto.

 naskiĝis  en Dorog, li mortis  en Budapeŝto.

## Biografio 
 akiris farmacian diplomon en Medicina Universitato de Budapeŝto en 1955, post 4 jaroj li doktoriĝis. Post la diplomo li laboris en farmacia instituto, post jaro jam en universitata instituto. Tie li estis asistanto (1956-1964), lektoro (1964-1969), docento (1969-1978), poste profesoro. Intertempe li kandidatiĝis en 1965, li doktoriĝis en 1977 antaŭ la Hungara Scienca Akademio. Li traktis farmacian analizon, analizan kaj kunordigan kemiojn. Li ricevis memormedalon en 1988.

## Elektitaj kontribuoj 
* *Adatok a szelén és a szelénvegyületek kémiájához. 1–4.* (kun Elemér Schulek, 1959)
* *Adatok a szelén analitikájához.* (disertaĵo, 1964)
* *A minõségi kémiai analízis alapjai. 1–2.* (studenta lernolibro, 1976; 3-a tralaborita eldono: 1989)
* *Hidrogénhidas anionkomplexek.* (ankaŭ disertaĵo, 1981)
* *Általános és szervetlen kémiai gyakorlatok.* (kunaŭtoro, 1995)

## Fontoj 
* biografio hungare
* biografio hungare

## Referencoj 
Kategorio:Hungaraj farmaciistoj
Kategorio:Hungaraj altlernejaj instruistoj
Kategorio:Budapeŝtanoj
Irkutsk-Passaĵirskij (stacidomo)

**Irkutsk-Passaĵirskij** () estas pasaĝera stacidomo en la Irkutska provinco de la Orient-Siberia Fervojo, klasifikita kiel unuaklasa kaj situanta en la urbo Irkutsko.

## Bildgalerio 

Станция Иркутск-Пассажирский (вокзал).jpg|Stacio
Здание железнодорожного вокзала - холле.jpg|Interno
РЕКИ - panoramio.jpg|Trakoj

## Vidu ankaŭ 
* Irkutsko
* Tramtransporto en Irkutsko

## Eksteraj ligiloj 
* Irkutsk-Passaĵirskij en retejo tochka-na-karte

Kategorio:Irkutsko
Kategorio:Fervojaj stacioj en Rusio
Kategorio:Fervojaj stacioj malfermitaj en 1899
Kategorio:Transsiberia fervojo
László Benedek (biokemiisto)

**László Benedek** [lAslO], laŭ la hungarlingve kutima nomordo **Benedek László,** estis hungara biokemiisto, plibonigisto. Lia familia nomvarianto estis *Breuer*.

László Benedek naskiĝis  en Szeged, li mortis  en Szeged.
eta|

## Biografio 
László Benedek maturiĝis en gimnazio en sia naskiĝurbo en 1919, poste li studis kemion en Teknikuniversitato palatino József inter 1920–1924, pli poste li doktoriĝis en Scienca Universitato Ferenc József en 1927. Li praktikadis agrikultura stacio en Szeged inter 1927–1936, poste li ricevis la statusojn vickemiisto (1936), ĉefkemiisto (1940), stacistro (1944), dum en 1928 li havis stipendion en Berlino. Ekde 1946 li estis institutestro de tutlanda kemia instituto, sed post 3 jaroj li establis, poste estris ĝis la pensiuliĝo en 1964 kapsikan instituton en Szeged. Intertempe li kandidatiĝis en 1956 antaŭ la Hungara Scienca Akademio. Li okupiĝis pri papriko, respektive kapsiko, eĉ li plibonigis ilin. Li edziĝis en 1929, poste filo naskiĝis.

## Elektitaj kontribuoj 
* *Új chalkon és cumaranon vegyületekről.* (disertaĵo, 1926)
* *A tyúktojás sárgájának festése paprikaetetés útján.* (1937)
* *A paprikaőrlemények nyersrosttartalmáról.* (kunaŭtoro, 1943)
* *A konyhasó C-vitamint védő hatása.* (kunaŭtoro, 1949)
* *A paprika.* (monografio, kunaŭtoro, 1955)
* *Kutatási eredmények a fűszerpaprika színezőképessége terén.* (disertaĵo, 1956)
* *Kutatási eredmények a fűszerpaprika színezőképessége terén.* (1958)
* *A fűszerpaprika belső értéktartalma.* (1964)
* *Carotenoid Synthesis in Seasoning Paprika.* (1972)

## Memorigiloj 
* memortabulo en Szeged (1978)

## Fontoj 
* biografio hungare kun foto
* biografio hungare
* biografio hungare

## Referencoj 
Kategorio:Hungaraj biokemiistoj
Kategorio:Hungaraj plibonigistoj
Pedro (videoludo)

***Pedro*** estas turdefenda videoludo disvolvita de Frank Johnson, Aidan Rajswing, Bryce Ducharm, Andrew Impson, Brian Carpenter kaj Steve Cain por ZX Spectrum kaj publikigita de Imagine Software en 1984. La ludo uzas oblikvan vidpunkton por doni la impreson de tridimensia komputila grafiko.

## Ludomaniero
La ludanto kontrolas la samnomulon Pedro, meksikan ĝardeniston. La celo de la ludo estas protekti la plantojn de Pedro kontraŭ diversaj bestoj — kiel formikoj kaj ratoj — kiuj provas manĝi ilin. Por fari tion, Pedro devas provi bloki la enirejojn al sia ĝardeno per brikoj, piedpremi ĉiujn bestojn kiuj eniras, kaj planti semojn por anstataŭigi ĉiujn manĝitajn plantojn. Aldone, vagabondo eniros la ĝardenon de tempo al tempo kaj provos ŝteli la semojn de Pedro. La ludo finiĝas kiam ne restas plantoj. Poentoj estas gajnitaj per piedpremado de bestoj, kaj bonuso estas gajnita ĉe la fino de ĉiu nivelo bazita sur la nombro de restantaj plantoj.

## Recenzo
Pedro ricevis mezbonajn recenzojn de britaj videoludaj magazinoj rilate al ZX Spectrum. *Sinclair User* taksis la ludon je 7/10 kaj *Crash* taksis ĝin je 62%, la tri recenzistoj de *Your Spectrum* donis al la ludo poentaron de 4/10. Ĉiuj tri revuoj tamen laŭdis la muzikon de la ludo.

## Referencoj 
## Eksteraj ligiloj 
* Pedro ĉe MobyGames
* Pedro ĉe SpectrumComputing.co.uk

Kategorio:Videoludoj aperintaj en 1984
Kategorio:Turdefendaj videoludoj
Kategorio:Videoludoj de Imagine Software
Kategorio:Videoludoj kreitaj en Britio
Kategorio:Videoludoj ludeblaj per ZX Spectrum
Kategorio:Videoludoj ludeblaj per Commodore 64
Kategorio:Videoludoj ludeblaj per BBC Micro kaj Acorn Electron
Kategorio:Videoludoj ludeblaj per Dragon 32
Ĉita-2 (stacidomo)

**Ĉita-2** () estas stacio de la Trans-Bajkala Fervojo en la urbo Ĉita, la administra centro de Transbajkalio. Ĝi estas la ĉefa stacidomo de la urbo. La stacidomo estas agnoskita kiel objekto de kultura heredaĵo de la popoloj de Rusio de regiona signifo kaj estas protektita de la ŝtato.

## Bildgalerio 

... чита, вокзал (52125695577).jpg|Ekstero
Инженерный центр РЖД (3).JPG|Inĝeniera centro
Инженерный центр РЖД (1).JPG|Vaporlokomotivo

## Vidu ankaŭ 
* Ĉita (Rusio)
* Trolebusa transporto en Ĉita

## Eksteraj ligiloj 
* Ĉita-2 en retejo tochka-na-karte

Kategorio:Ĉita (Rusio)
Kategorio:Fervojaj stacioj en Rusio
Kategorio:Fervojaj stacioj malfermitaj en 1900
Kategorio:Transsiberia fervojo
Kirov (stacidomo)

**Kirov** aŭ **Kirov-Passaĵirskij** (, *Киров-Пассажирский*) estas la ĉefa pasaĝera krucvojo de la urbo Kirov, la ĉefa stacidomo de la Kirov-regiono de la Gorkija Fervojo, situanta ĉe la norda kaj nova direkto de la Transsiberia fervojo. Ĝi servas pasaĝeran transportadon al Moskvo, Sankt-Peterburgo, Kotlas kaj Permj-direktoj. Vartrafiko estas direktita preterpasante Kirovon.

## Bildgalerio 

Kirov railway station. Russia. Вокзал города Киров. Россия - panoramio.jpg|Ekstero
Вокзал в г.Киров.jpg|Trajnoj
Vyatka-Kirov asv2019-05 img17 trolley.jpg|Trolebuso

## Vidu ankaŭ 
* Kirov (urbo en Kirova provinco)
* Trolebusa transporto en Kirov

## Eksteraj ligiloj 
* Kirov en retejo tochka-na-karte

Kategorio:Kirov (Kirova provinco)
Kategorio:Fervojaj stacioj en Rusio
Kategorio:Fervojaj stacioj malfermitaj en 1899
Kategorio:Transsiberia fervojo
Turdefenda videoludo

thumb|right|200px|Ekzemplo de turdefenda videoludo
**Turdefenda videoludo** ( ***Tower Defense*** aŭ **TD**) estas tipo de videoludo kies celo estas defendi areon kontraŭ sinsekvaj serioj de malamikoj, kiuj moviĝas laŭ vojplano aŭ ne, per konstruado kaj laŭgrada plibonigo de defendaj turoj.

Tiu ĝenro povas ekzisti kiel memstara videoludo, precipe interrete (ekzemple Flash-ludoj), aŭ ludata kiel personigita subnivelo de realtempa strategia videoludo, kiel *Warcraft III* aŭ *StarCraft*. Ankaŭ estis evoluigitaj adaptoj de turdefenda videoludo kiel tabulludoj, inkluzive per amasfinancado, kiel *Tower Defense* aŭ *Epic Dice*.

## Historio 
La origino de ĉi tiu ĝenro estas nekonata. Tiu tipo de ludo jam ekzistis fine de la 1990-aj jaroj kun memorindaj titoloj kiel *Age of Empires*. Ili kutime proponis mapo-redaktilon, kiu permesis al ludantoj krei fantaziajn scenarojn, inkluzive de turdefenda defio, kvankam ĝi ne vere populariĝis malgraŭ (relativa) sukceso inter tiuj ludantoj. *StarCraft* starigis la bazojn de la ĝenro per la unua mapo nomata « Tower Defence », same kiel variaĵoj (kiel la labirinta-subĝenro kun *Matrix Defense*).

Tamen, ekde *Warcraft III*, ludoj de la tipo *turdefenda videoludo* diversiĝis kaj populariĝis. Ĉi tiu ludo havis la karakterizaĵon permesi al ludantoj facile krei novajn mapojn (nivelojn) kaj specifigi iliajn proprajn regulojn per interna redaktilo.

Danke al Adobe Flash, ĉi tiu tipo de ludo vaste populariĝis, fariĝante pli alirebla (senpaga, facile uzebla, neniu instalado necesa...).

## Principoj 
La turoj estas uzataj por elimini malamikojn aŭ objektojn en malpli batalemaj versioj. Ĉiu malamiko mortigita, aŭ objekto eliminita, donas poentojn, kiuj utilos por konstruado aŭ plibonigo de turoj en la ludmapo.

La turoj ofte estas diferencigitaj per:
*ilia kosto;
*la damaĝo kiun ili kaŭzas;
*ilia atakrapido;
*ilia atakdistanco;
*ilia ataktipo;
*certaj specifaj kapabloj (ekzemple la malrapidigo de malamikoj).

Same, la diversaj elementoj kiuj moviĝas tra la mapo ofte diferencas, ekzemple per:
*ilia rezisto;
*ilia movorapideco;
*ilia imuneco kontraŭ certaj tipoj de atakoj;
*ilia kosto en vivpunktoj, en la versioj de la ludo kie tia koncepto ekzistas.

## Diversaj tipoj 
Ekzistas du tipoj de turdefendaj videoludoj, kun aŭ sen labirinto ( *mazing*) :

*Kun labirinto : la turoj estas konstrueblaj nur laŭ la planita vojo de la malamikoj. La ludanto tiukaze devas trovi la plej bonan konstrulokon kaj kombinon de turoj. 
*Sen labirinto : la ludanto povas konstrui siajn turojn por kontraŭi malamikojn, kiuj provas ĉirkaŭiri la ekzistantajn defendojn. La strategio tiam estas krei vojojn, kiuj devigas la hordojn de malamikoj resti kiel eble plej longe sub la pafoj de la turoj. 

Multaj videoludoj estis inspiritaj de la ludomaniero tipa de turdefendaj videoludoj. Ekzemple, *Amuse Park* (2010) proponas kontroli ne malamikojn, sed klientojn kiuj eniras amuzparkon.

## Vidu ankaŭ 
* Tipoj de videoludoj

## Referencoj 
Kategorio:Videoludaj ĝenroj
Your Sinclair

**Your Sinclair** aŭ plisimple **YS** estis brita komputila magazino dediĉita al la persona komputilo Sinclair ZX Spectrum. Ĝi estis komence publikigita de Dennis Publishing kaj ekde 1990 de Future plc dum pluraj jaroj. La vivdaŭro de ĉi tiu revuo etendiĝis de decembro 1983 ĝis septembro 1993.

Ĝi estis lanĉita sub la nomo **Your Spectrum**, kiu rapide estis ŝanĝita. Entute estis publikigitaj 93 numeroj.

## Enhavo 
La enhavo de YS variis vaste, foje tute ignorante la temon de komputiloj. Dum la komunumo rilate al ZX Spectrum malkreskis kaj estis malpli da recenzeblaj programaroj, tio okazis pli ofte. La tono de la revuo estis inspirita de adoleskaj revuoj kiel *Smash Hits* kaj *Just Seventeen*. En 1992, kiam Andy Hutchinson estis ĉefredaktisto, pluraj 'vivstilaj' sekcioj estis enkondukitaj. Tiuj inkluzivis *Haylp!*, kolumnon pri la petoj de legantoj, kaj *The World* (poste renomita *Flip!*), kiu enhavis recenzojn de filmoj kaj libroj. Ĉi tiu sekcio inkluzivis *The Killer Kolumn From Outer Space*, dediĉita al novaĵoj, onidiroj kaj recenzoj pri sciencfikcio. Ĝi estis verkita de Dave Golder, kiu poste fariĝis la dua redaktoro de la sukcesa revuo *SFX*. Verkante la 100-an numeron de tiu eldonaĵo, Golder menciis sian pli fruan laboron pri *YS* kaj priskribis *SFX* kiel "kvazaŭ centoj da Killer Kolumns staplitaj kune". Flip! estis nuligita, sed la Killer Kolumn estis konservita ĝis la antaŭlasta numero en 1993. 

En la unuaj numeroj, kiel en multaj aliaj magazinoj revuoj de la sektoro, oni ofte trovis tre simplajn BASIC-programojn (preskaŭ ĉiam mini-ludojn aŭ ruzojn) mane kopieblajn al la komputilo de la leganto. La revuo eĉ proponis kursojn por lerni BASIC.

## Referencoj 
Kategorio:Videoludaj gazetoj
Kategorio:Komputilaj gazetoj
Jaroslavl-Glavnij (stacidomo)

**Jaroslavl-Glavnij** () estas fervoja stacio de la regiono Jaroslavl de la Norda Fervojo kaj la ĉefa stacidomo de la urbo Jaroslavl.

## Bildgalerio 

Railway Station Square of Yaroslavl.jpg|Ekstero
Trolleybus TrolZa-5275'07 in Yaroslavl 01.jpg|Trolebuso
Электропоезд ЭД4М на станции Ярославль-Главный.JPG|Elektra motortrajno

## Vidu ankaŭ 
* Jaroslavl
* Trolebusa transporto en Jaroslavl

## Eksteraj ligiloj 
* Jaroslavl-Glavnij en retejo tochka-na-karte

Kategorio:Jaroslavlo
Kategorio:Fervojaj stacioj en Rusio
Kategorio:Fervojaj stacioj malfermitaj en 1898
Kategorio:Transsiberia fervojo
Trolebusa transporto en Kirov

**Trolebusa transporto en Kirov** () estas trolebusa reto en la urbo Kirov, malfermita la . Ekde la  funkcias AO «Avtotransportnoje predprijatije».

Aktuale en 2024, ekzistas ses trolebusitineroj en Kirov.

centra|450ra|eta|Mapo

## Vidu ankaŭ 
* Trolebuso
* Kirov (urbo en Kirova provinco)
* Trolebusa transporto en la mondo

## Eksteraj ligiloj 
*  ()
*  ()

Kategorio:Kirov (Kirova provinco)
Kirov
Trolebusa transporto en Jaroslavl

**Trolebusa transporto en Jaroslavl** () estas trolebusa sistemo en la urbo Jaroslavl. La malfermo de trolebusservo okazis la . Pasaĝera transportado estas farita de Jargorelektrotrans (Yarget).

centra|450px|eta|Mapo

## Vidu ankaŭ 
* Trolebuso
* Jaroslavl
* Tramtransporto en Jaroslavl
* Trolebusa transporto en la mondo

## Eksteraj ligiloj 
*  ()

Kategorio:Jaroslavlo
Jaroslavl
Trolebusa transporto en Kursk

**Trolebusa transporto en Kursk** () estas trolebusa transportsistemo en la urbo Kursk. Funkciado malfermiĝis la .

centra|450px|eta|Mapo

## Vidu ankaŭ 
* Trolebuso
* Kursk
* Tramtransporto en Kursk
* Trolebusa transporto en la mondo

## Eksteraj ligiloj 
*  ()

Kategorio:Kursk
Kursk
Trolebusa transporto en Vladivostoko

**Trolebusa transporto en Vladivostoko** () estas la plej malnova trolebussistemo en la Malproksima Oriento kaj unu el la plej orientaj (post Ĥabarovsko) kaj plej suda (post Maĥaĉkalao) trolebussistemoj en Rusio. Ĝi funkcias ekde la . Aktuale en 2024, restas du itineroj, la trolebusservo estas servita per unu deponejo, la totalo de trolebusoj estas 10.

La trolebuso estas funkciigata en Vladivostoko fare de "Elektriĉekij Transport".

centra|450px|eta|Mapo

## Vidu ankaŭ 
* Trolebuso
* Vladivostoko
* Funikularo de Vladivostoko
* Tramtransporto en Vladivostoko
* Trolebusa transporto en la mondo

## Eksteraj ligiloj 
*  ()

Kategorio:Vladivostoko
Vladivostoko
BBC Micro

La **BBC Mikrokomputila Sistemo**, aŭ **BBC Micro**, estas serio de personaj komputiloj desegnitaj kaj konstruitaj de Acorn Computers en la 1980-aj jaroj por la programo de komputila sperteco ( *Literacy Project*) financita de la BBC. La maŝino estis la fokuso de pluraj edukadaj BBC-televidprogramoj pri komputila kleriĝo, komence kun *The Computer Programme* en 1982, sekvita de *Making the Most of the Micro*, *Computers in Control* en 1983 kaj fine *Micro Live* en 1985.

Post alvoko al ofertoj fare de la Literacy Project por komputilo kiu akompanus la televidprogramojn kaj rilatan literaturon, Acorn gajnis la kontrakton danke al la *Proton*. Ĝi estis posteulo de la modelo Atom, kaj prototipita en rimarkinde mallonga tempo. Renomita BBC Micro, la sistemo estis adoptita de plejmultaj lernejoj en Britio, tiel ŝanĝante la destinon de Acorn. Ĝi ankaŭ sukcesis kiel persona komputilo en Britio, malgraŭ sia alta prezo kompare kun aliaj hejmaj modeloj venditaj tiutempe. Acorn poste uzis la maŝinon por simuli kaj disvolvi la ARM-arkitekturon.

Kvankam estis fine produktitaj 9 modeloj kun la varmarko BBC, la esprimo "BBC Micro" daŭre estis uzata por referenci la unuajn 6 (Model A, B, B+64, B+128, Master 128, kaj Master Compact). Postaj BBC-modeloj plivole estas konsiderataj parto de la serio Acorn Archimedes.

Kategorio:Komputila aparataro
Tux Paint

**Tux Paint** estas populara desegna programo por infanoj, origine por Linukso, sed ankaŭ adaptita al Vindozo . Ĝi estas parto de la plej multaj Linukso-distribuoj . La projekto disvolviĝas ekde 2002 kun la helpo de multaj volontulaj programistoj. La permesilo GNU GPL estis uzata por ĝi.

## Trajtoj 
Tux Paint malsamas al tipaj grafikaj redaktiloj (kiel GIMP aŭ Photoshop) per estante desegnita por uzado de infanoj eĉ trijaraj. La uzantinterfaco devus esti intuicia, uzanta ikonojn, sonojn kaj helptekstojn klarigantaj kiel la programo funkcias.

La uzantinterfaco estas dividita al kvin partojn:

* listo de iloj
* surfaco por pentri
* kolora paletro
* elekto de diversaj objektoj (penioj, tiparoj, efikoj) laŭ la nuna ilo
* informoj

Kiel la plejmulto de popularaj grafikaj programoj, Tux Paint inkluzivas peniko, skrapgumo, desegnado de linioj kaj pluranguloj, skribado de teksto. Kelkajn lastatempajn ŝanĝojn oni povas reverti.

La uzanto ne bezonas kompreni la operaciumon aŭ labori kun dosieroj. Dum konservado de dosiero, ĝia nomo ne estas enigita, nek estas dosierujo elektita por konservi ĝin. Kiam dosiero estas ŝarĝita, reduktitaj versioj de konservitaj dosieroj estas montrataj. La presado ankaŭ ne faras aldonajn demandojn.

Tux Paint inkluzivas multajn filtrilojn kaj specialajn efektojn, kiuj povas esti aplikataj al desegnaĵo, kiel malklariĝo aŭ velkado.

Estas pli ol 800 "poŝtmarkoj", malgrandaj bildoj, kiuj oni povas enmeti en la desegnaĵon.

Agordo (aparta aplikaĵo) permesas al gepatroj kaj instruistoj malŝalti iujn opciojn de la programo (preso, sonoj...) kaj adapti ĝian konduton al la bezonoj de infanoj (ekzemple, uzi nur majusklojn en la menuo, aŭ ne distingi inter maldekstra kaj dekstra musbutonoj).

Tux Paint estas tradukita en multajn lingvojn, inkluzive de Esperanto.

## Aliaj projektoj 
## Eksteraj ligiloj 
* Tux Paint Oficiala Retejo
Kategorio:Libera programaro
Kategorio:Vindoza programaro
Kategorio:Programaro de Unikso-similaj sistemoj
Kategorio:GNU